b'\n_START_ARTICLE_\nSvetovno prvenstvo v hokeju na ledu 1996\n_START_PARAGRAPH_\nSvetovno prvenstvo v hokeju na ledu 1996 je bilo \xc5\xa1estdeseto Svetovno prvenstvo v hokeju na ledu. Potekalo je med 22. marcem in 5. majem 1996 na Dunaju, Avstrija (skupina A), v Eindhovnu, Nizozemska (skupina B), v jeseni\xc5\xa1ki dvorani Podme\xc5\xbeakla in blejski dvorani Ledena dvorana Bled, Slovenija (skupina C1) ter Kaunasu in Elektr\xc4\x97naiju, Litva (skupina C2). Zlato medaljo je osvojila \xc4\x8de\xc5\xa1ka reprezentanca, srebrno kanadska, bronasto pa ameri\xc5\xa1ka, v konkurenci \xc5\xa1estintridesetih reprezentanc, \xc4\x8detrti\xc4\x8d tudi slovenske, ki je osvojila triindvajseto mesto. To je bil za \xc4\x8de\xc5\xa1ko reprezentanco prvi naslov svetovnega prvaka oziroma sedmi skupaj z naslovi \xc4\x8de\xc5\xa1koslova\xc5\xa1ke.'